Karsten Kjær
Karsten Kjær (født 16. juni 1950 i Herning), er en dansk journalist, filminstruktør og tv-producent.

Karriere 
Karsten Kjær er journalist-uddannet fra Danmarks Journalisthøjskole og dagbladet Politiken i 1978.
Han har været rejsende reporter og freelance journalist for flere skandinaviske dagblade, Aftenposten, Svenska Dagbladet, Helsingin Sanomat, Sunday Times, Der Spiegel m.fl. og stiftede pressebureauerne World Independent News og 3. Verden Pressebureau (1982) i samarbejde med UNDP og Danida. Var medarbejder på Nordisk Film (1985-1995), TV-journalist og tilrettelægger på Weekend-TV, det journalistiske underholdningsprogram Eleva2ren og dokumentar-serien Fak2eren til TV2 Danmark. Var endvidere nyhedsdirektør for ScanNews i TV3 Danmark (1995-97). Stiftede Freeport Film A/S i 1996, hvor han stadig er direktør og ejer. Han har instrueret og produceret dokumentar-programmer og lifestyle formater til DR, TV2, TV3, BBC, ZDF, Arté, SVT, NRK, YLE m.fl.

Filmografi 
 Beirut between Bombs (1987) - dokumentar for DR, YLE, UPITN
 Kjærs Verdensbilleder, Kjær i Østen 1988-1995 - rejsereportager til Eleva2ren TV2
 Blodbrødre (1993) - dokumentar om Hells Angels i Danmark, TV2, NRK
 Mælk og Honning (1994) - dokumentar om familiesammenføring fra Tyrkiet, TV2
 TV3 Dokumentar (1996-98)- dokumentar-serie i 65 afsnit, TV3
 Efterlyst - (1999) Krimi-aktualitetsprogram i samarbejde med Rigspolitiet, TV3
 Prins Joachims verden (1999) reportage-program fra Bolivia, DR
 De dyre Drenge (2001) - portræt-serie af succesfulde iværksættere, TV2
 Kongehuset (2003) dokumentarserie i 10 afsnit om livet i det danske kongehus, DR
 Min vej til Succes (2004) - reportage-serie med Lars Larsen m.fl., TV2
 Hyret eller fyret (2004) dansk version af tv-formatet The Apprentice, SBS
 Skinnet Bedrager (2004) dansk version af tv-formatet Fakin' it TV2
 De forbandede tegninger, Bloody Cartoons (2007) dokumentar om de danske Muhammed-tegninger, DR, BBC
 Danskere i krig (2009) reportage-serie om danske soldater i Afghanistan, modtog TV_Prisen 2009, DR
 Krimi5 - aktuel krimi-serie (2009-12), Kanal5, SBS
 Farezonen (2012) - dokumentarserie med Jokeren som vært, Kanal5, Discovery
 Politiskolen (2014) - reportage-serie om eleverne og uddannelsen på Politiskolen, TV2
 Jans Ultraklub (2015 reportage-serie med Jan Elhøj, DR 
 Mit Luksushus (2018) - boligreportager om specielle og dyre huse, TV2
 I Audiens hos Dronningen (2019) dokumentar om ordenskapitlet i Danmark, DR
 Jagten på Elefantordenen (2022) reportage-serie om forsvundne elefantordener med Jan Elhøj og Morten Kirckhoff, DR

Bøger 
 Berømt og Berygtet - om kendte danskere - Politikens Forlag 1986 - sammen med Jacob Ludvigsen

Referencer 

Journalister fra Danmark
Filminstruktører fra Danmark
Tv-producenter fra Danmark